SOPIMUS KUNTIEN VÄLISESTÄ ALUEELLISEN VAATIVAN ERITYISEN TUEN JÄRJESTÄMISESTÄ JA ALVA – OPPILAS- JA OPISKELIJAHUOLLOSTA

1. **Soveltamisala**

Näitä sopimusehtoja sovelletaan kohdassa 2 mainittujen sopimusosapuolten välillä kohdassa 3 tarkoitettujen palveluiden ostamiseen.

1. **Sopimusosapuolet**

Tuusulan kunta

PL 60, 04300 Tuusula

Y-tunnus: 0131661-3

Yhteyshenkilö: Virpi Lehmusvaara, [virpi.lehmusvaara@tuusula.fi](mailto:virpi.lehmusvaara@tuusula.fi), p. 040 3143401

Järvenpään kaupunki

PL 41, 04401 Järvenpää

Y-tunnus: 0126541-4

Yhteyshenkilö: Arja Korhonen, [arja.korhonen@jarvenpaa.fi](mailto:arja.korhonen@jarvenpaa.fi), p. 040 315 2206

Pornaisten kunta

PL 21, 07171 Pornainen

Y-tunnus: 0130095-3

Yhteyshenkilö: Jari Wäre, [jari.ware@pornainen.fi](mailto:jari.ware@pornainen.fi), p. 040 174 5015

Nurmijärven kunta

PL 37, 01901 Nurmijärvi

Y-tunnus: 9014643-2

Yhteyshenkilö: Tiina Hirvonen, [tiina.hirvonen@nurmijarvi.fi,](mailto:tiina.hirvonen@nurmijarvi.fi) p. 040 3174410

1. **Sopimuksen kohde**

Tällä sopimuksella sovitaan sopimusosapuolten kesken perusopetuslain 17 §:n mukaisesta erityisen tuen ja erityisen tuen oppilashuollon järjestämisestä kuntayhteistyönä Kalliomaan koulussa.

Kalliomaan koulu on avohoidollinen vaativaa erityistä tukea järjestävä koulu, jonka oppilaat ovat HYKS-lastenpsykiatrian ja HYKS-nuorisopsykiatrian avohoidon potilaita Järvenpäästä, Nurmijärveltä, Pornaisista ja Tuusulasta. Kalliomaan koulu sijaitsee Tuusulan Kellokoskella. Koulussa on oppilaspaikkoja sekä pitkäaikaiseen lukukauden / -vuoden kestävään opiskeluun sekä lyhyempiä jaksoja koulunkäyntikykyä tukevaan ja arvioivaan opetukseen. Oppilaspaikat on tarkoitettu lapsille ja nuorille, joiden koulukäynti on omassa koulussa joko kokonaan keskeytynyt tai oppilas on muuten vaarassa pudota koulujärjestelmän ulkopuolelle. Vaikka oppilas opiskelee Kalliomaan koulussa, hän säilyy hallinnollisesti lähettävän koulun oppilaana ja oppilas kirjataan tilastointipäivänä kotikuntansa koulun oppilaaksi ja kotikunnat saavat valtionosuudet.

Toimiva yhteistyö ja samansuuntainen työskentely hoidon kanssa ovat Kalliomaan koulun toiminnan kulmakiviä. Vaativan erityisen tuen opetus on kuntouttavaa opetusta. Kaikessa koulun toiminnassa tähdätään Kalliomaan koulun jälkeiseen elämään ja annetaan oppilaille keinoja, tietoja ja taitoja tulevaisuutta varten.

Kalliomaan koulu tarjoaa konsultaatiopalveluita sopimuskuntien perusopetuksen oppilaille alueellisen vaativan oppilashuollon (ALVA-tiimi) kautta huoltajan ja oppilaan suostumuksella. Oppilashuolto- ja konsultaatiopalveluista vastaavaan ALVA-tiimiin kuuluu kaksi konsultoivaa erityisluokanopettajaa, koulupsykologi, koulukuraattori ja psykiatrinen sairaanhoitaja. ALVA-tiimi osallistuu alueen vaativan erityisen tuen luokkien yhteisölliseen opiskeluhuoltoon. ALVA-tiimi vastaa myös Kalliomaan koulun oppilaiden oppilas- ja opiskeluhuollosta.

ALVA-tiimi on pyydettäessä perusopetuksen käytettävissä koulunkäyntiongelmien selvittelyssä. Konsultaatiopyyntö voi tulla koulujen opetus- ja oppilashuoltohenkilöstön lisäksi lasten- tai nuorisopsykiatrian puolelta.

ALVA-tiimi jalkautuu koulun oppilas- ja opiskeluhuollon rinnalle. Konkreettisia työmuotoja ovat muun muassa luokkahavainnointi, hoito-, koulu- ja verkostopalavereihin osallistuminen, oppilaan koulunkäynnin yksilöllisen tuen suunnitteleminen yhdessä oman koulun henkilökunnan kanssa ja oppilaan ja huoltajan tapaaminen sekä konsultaation antaminen koulun vaativan erityisen tuen ja oppilashuollon kehittämiseen.

Toimintaa ohjaa ALVA-koordinaatioryhmä, johon kuuluvat ALVA-tiimin lisäksi, sopimusosapuolikuntien erityisen tuen erityisasiantuntijat, edustus Keski-Uudenmaan sote -kuntayhtymästä, HYKS-lastenpsykiatriasta sekä HYKS-nuorisopsykiatriasta. Kalliomaan koulun rehtori toimii ALVA-koordinaatioryhmän vetäjänä.

Sopimuskunnissa toimii kunta-ALVA, joka kehittää vaativan erityisen tuen piirissä olevien oppilaiden palveluita.

Ylikunnallisesti ALVA-toimintaa seuraa ja ohjaa ohjausryhmä, jossa on johtotason edustukset kuntien opetustoimista, lasten- ja nuorisopsykiatriasta sekä Keski-Uudenmaan sote –kuntayhtymästä. Tuusulan kunnan sivistysjohtaja toimii ohjausryhmän puheenjohtajana.

Selvyyden vuoksi sopimusosapuolet toteavat, että ohjausryhmän tehtävänä on ohjata ALVA-toimintaa ja koordinaatioryhmä vastaa ALVA –toiminnan koordinoinnista ja sen kehittämisestä.

1. **Sopimuskausi**

Tämä sopimus tulee voimaan 1.8.2020 ja on voimassa 31.7.2023 asti.

1. **Vakuutukset**

Tuusulan kunnan vakuutusehtojen mukaan vakuutettuina ovat kaikki peruskoulun opetussuunnitelman mukaisesti Tuusulan kunnan peruskouluissa opiskelevat kuntalaiset ja muiden kuntien asukkaat.

Kalliomaan koulussa opiskelevat oppilaat ovat siten vakuutettuina Tuusulan kunnan vakuutuksella.

1. **Laskutusperusteet**

Opetuksen osalta laskutetaan kuntien maksuosuus, joka lasketaan kertomalla opetuksesta opetuspäivää kohden aiheutuva keskimääräinen todellinen vuosikustannus niiden päivien määrällä, jolloin Kalliomaan koulu järjestää oppilaalle opetusta. Laskutuksessa noudatetaan lakia kunnan peruspalveluiden valtionosuudesta (1704/2009).

Sopimusosapuolet vastaavat itse oppilaiden koulumatkojen järjestämisestä ja kustannuksista oman kunnan oppilaiden osalta.

ALVA oppilashuollon kustannukset ovat noin 120 000 euroa/vuodessa, ja tämä jaetaan mukana oleville kunnille kunnan perusopetuksen oppilasmäärien suhteessa. Oppilashuollon kustannukset muodostuvat todellisista koulukuraattorin ja koulupsykologin henkilöstökuluista ja heidän koulutus- ja matkakuluistaan.

Keski-Uudenmaan sote -kuntayhtymä vastaa kouluterveydenhoitajan ja psykiatrisen sairaanhoitajan henkilöstökustannuksista.

Tuusulan kunta laskuttaa sopimusosapuolia kaksi kertaa vuoden aikana, kunkin vuoden kesä- ja joulukuussa.

Maksuehto on 14 päivää/netto.

Viivästyskorko on voimassa olevan korkolain mukainen.

1. **Osapuolten velvollisuudet**

Sopimusosapuolet vastaavat toiminnan kehittämisestä yhdessä.

Kuntien tulee nimetä työryhmiin (ALVA-koordinaatioryhmä, ALVA-kuntaryhmä ja ALVA-ohjausryhmä) jäsenensä ja huolehtia heidän mahdollisuudestaan osallistua yhteistyöhön ja toiminnan kehittämiseen ja arviointiin.

1. **Muutokset sopimukseen**

Muutokset ja/tai lisäykset tämän sopimuksen ehtoihin tulee tehdä kirjallisesti ja ne tulevat voimaan vasta, kun kukin sopijapuoli on ne hyväksynyt. Hyväksyntä tehdään ALVA-ohjausryhmässä.

1. **Luottamuksellisuus, tietosuoja ja informointivelvollisuus**

Sopijapuolten on käsiteltävä saamiaan ja hankkimiaan tietoja ja asiakirjoja luottamuksellisesti. Sopijapuolet sitoutuvat noudattamaan kulloinkin voimassaolevaa henkilötietojen käsittelyä koskevaa tietosuojalainsäädäntöä ja -asetusta ja erityislainsäädännön määräyksiä sekä viranomaisten ohjeita. Sopijapuolet saavat käsitellä henkilötietoja vain tässä sopimuksessa ja mainitussa lainsäädännössä määritellyssä tarkoituksessa.

Sopimuksella ei poiketa lainsäädännön osapuolille asettamista pakottavista velvoitteista.

Osapuolten tulee noudattaa Sopimuksen mukaisessa toiminnassa lakia viranomaisten toiminnan julkisuudesta (621/1999) sekä muita salassapidosta ja vaitiolovelvollisuudesta annettuja voimassa olevia säädöksiä.

Sopijapuolet ilmoittavat toisilleen välittömästi kaikista opetuksen järjestämiseen liittyvistä muutoksista, joilla voi olla vaikutusta tämän sopimuksen toteuttamiseen tai opetuksen järjestämisestä aiheutuviin tai perittäviin kustannuksiin.

1. **Sopimuksen purkaminen**

Jos joku sopimusosapuolista syyllistyy sopimusvelvollisuuksiensa olennaiseen laiminlyöntiin ja ellei laiminlyöntiä ole kohtuullisessa ajassa korjattu, muilla sopijaosapuolella on oikeus purkaa sopimus ilmoitettuaan tästä ensin kirjallisesti.

Kuntaliitostilanteissa sopimusosapuolet sitoutuvat ensisijaisesti neuvottelemaan tähän sopimukseen tarvittavista muutoksista ja muista vaadittavista toimenpiteistä.

1. **Erimielisyyksien ratkaiseminen**

Sopimuksen tulkinnassa ja riitojen ratkaisemisessa sovelletaan sopimuksen tekohetkellä Suomessa voimassa olevaa oikeutta.

Sopimuksesta johtuvat riitaisuudet pyritään ratkaisemaan sopijaosapuolten välisin neuvotteluin ja viime kädessä yksityisoikeudellisen riita-asian osalta Itä-Uudenmaan käräjäoikeudessa ja hallintoriita-asian osalta Helsingin hallinto-oikeudessa.

1. **Muut ehdot**

Selvyyden vuoksi sopimusosapuolet toteavat, että Kalliomaan koulu vastaa myös perusopetuslain (628/1998) 4 a §:ssä tarkoitetulla tavalla HYKS-lasten ja –nuorisopsykiatrian avohoidon toimintayksiköiden kuntoutus- ja päiväsairaanhoidollisilla jaksoilla olevien koululaisten koulunkäynnistä ja nivelvaihetyöstä kuntoutusjakson ajan. Lukuvuonna 2019-2020 Kalliomaan koulussa on varattuna 12 paikkaa HYKS-nuorisopsykiatrian tehostetun avohoidon yksikön intensiivijaksojen ja päiväsairaanhoidollisten kuntoutusjaksojen asiakkaille.

1. **Päiväys ja allekirjoitukset**

Tähän sopimukseen sovelletaan voimassa olevia lakeja ja asetuksia sekä niiden perusteella annettuja määräyksiä ja ohjeita.

Tätä sopimusta tarkastellaan 31.5.2022 mennessä.

Tätä sopimusta on laadittu neljä (4) saman sisältöistä kappaletta, yksi (1) jokaiselle sopimusosapuolelle.

TUUSULAN KUNTA

\_\_\_\_\_\_\_\_\_\_\_\_\_ ­­\_\_\_/­\_\_\_2020

Virpi Lehmusvaara

Sivistysjohtaja

JÄRVENPÄÄN KAUPUNKI

\_\_\_\_\_\_\_\_\_\_\_\_\_ ­­\_\_­\_/­\_\_\_2020

Marju Taurula

Palvelualuejohtaja

PORNAISTEN KUNTA

\_\_\_\_\_\_\_\_\_\_\_\_\_ ­­\_\_­\_/­\_\_\_2020

Jari Wäre

Sivistysjohtaja

NURMIJÄRVEN KUNTA

\_\_\_\_\_\_\_\_\_\_\_\_\_ ­­\_\_­\_/­\_\_\_2020

Tiina Hirvonen

Sivistysjohtaja